ai4bharat/Pralekha huggingface dataset:
सामाजिक न्याय आणि सबलीकरण मंत्रालय
तृतीयपंथियांसाठी गरिमा गृह
नवी दिल्ली, 30 नोव्हेंबर 2021
सामाजिक न्याय मंत्रालयाने तृतीयपंथियांसाठी 12 गरिमा गृह-प्रायोगिक निवारागृहे सुरू करण्यासाठी पुढाकार घेतला असून या निवारा गृहांच्या उभारणीसाठी समुदाय आधारित संस्थांना  आर्थिक सहाय्य प्रदान केले आहे. ही प्रायोगिक निवारागृहे महाराष्ट्र, गुजरात, दिल्ली, पश्चिम बंगाल, राजस्थान, बिहार, छत्तीसगड, तामिळनाडू आणि ओडिशा या राज्यांमध्ये आहेत.
सामाजिक न्याय आणि सक्षमीकरण मंत्रालयाने "स्माइल - उपजीविका आणि उद्योगांसाठी उपेक्षित व्यक्तींसाठी सहाय्य " ही योजना आखली आहे, ज्यामध्ये - 'तृतीयपंथी व्यक्तींच्या कल्याणासाठी व्यापक पुनर्वसन' ही उपयोजना समाविष्ट आहे. या उप-योजनेतील एक घटक म्हणजे प्रत्येक राज्यात किमान एक गरिमा गृह स्थापन करण्याच्या उद्देशाने गरिमा गृह  उभारणे हा आहे.
राजस्थान राज्यातील जयपूर येथे एक गरिमा गृह आधीच कार्यरत आहे.
सामाजिक न्याय आणि सक्षमीकरण राज्यमंत्री ए. नारायणस्वामी यांनी आज लोकसभेत एका लेखी उत्तरात ही माहिती दिली
S.Patil/S.Kane/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 125
शिक्षण मंत्रालय
कोविड-19च्या विरुद्धच्या लढाईसाठी मनुष्यबळ विकास मंत्रालयाच्या विविध संस्था, स्वायत्ता संघटना,विभागांच्या वतीने पीएम केअर्स निधीमध्ये 38.91 कोटींपेक्षा जास्त योगदान
नवी दिल्ली, 5 एप्रिल 2020
कोविड-19 विरुद्धच्या लढाईसाठी केंद्रीय मनुष्यबळ विकास मंत्रालयाच्या अंतर्गत येणा-या विविध 28 संस्था,स्वायत्त संघटना आणि विभाग यांच्या वतीने ‘पीएम केअर्स’ निधीमध्ये आत्तापर्यंत 38.91 कोटी रुपयांपेक्षा जास्त योगदान दिले आहे. कोविड-19च्या विरोधात भारताला मजबूत बनवण्यासाठी सर्वांकडून होत असलेल्या प्रयत्नांचे मनुष्य बळ विकास मंत्री रमेश पोखरियाल ‘निशंक’ यांनी कौतुक केले आहे. मनुष्य बळ विकास मंत्रालय कोविड-19 च्या विरुद्ध भारताले सुरू केलेल्या लढ्याला सर्वतोपरी पाठिंबा देत आहे, असे निशंक यांनी म्हटले आहे.
याआधी मनुष्यबळ विकास मंत्र्यांनी आपले एक महिन्याचे वेतन आणि एक कोटी रुपये एमपीएलएडी निधी पीएम केअर्सला दान दिला आहे. तसेच पीएम केअर्स निधीमध्ये सर्वांनी आपले योगदान द्यावे, असे आवाहन मनुष्य बळ विकास मंत्रालयाच्या अंतर्गत येत असलेल्या सर्व संस्था आणि स्वायत्त संघटनांना केले आहे.
मनुष्यबळ विकास मंत्रालयाअंतर्गत विविध संस्था, स्वायत्त संघटना, विभागांनी दिलेल्या योगदानाचा तपशील जाणून घेण्यासाठी कृपया इथे क्लिक करावे.
U.Ujgare/S.Bedekar/P.Kor
(Visitor Counter : 81
संरक्षण मंत्रालय
भारतीय हवाई दलाने स्वच्छता अभियानाची केली सुरुवात
'एक तारीख एक तास' मोहिमेसाठी भारतीय हवाई दलाचे कर्मचारी आणि हवाई दलाशी निगडीत इतर नागरिक यांनी दिलेल्या योगदानासह, भारतीय हवाई दलाने स्वच्छतेसाठी विशेष मोहिमेची सुरुवात केली. मोहिमेला सुरुवात करताना, हवाई दल प्रमुख, एअर चीफ मार्शल व्ही.आर. चौधरी आणि हवाई दल मुख्यालय, नवी दिल्लीच्या सर्व वरिष्ठ अधिकाऱ्यांनी, मोतीलाल नेहरू मार्ग आणि नवी दिल्ली महानगरपालिका  वाहनतळ भागासह संपूर्ण परिसराची स्वच्छता करत सर्व सहभागींचे नेतृत्व केले. देशातील 750 हवाई दल तळांच्या परिसरातही अशाच प्रकारची मोहीम हाती घेण्यात आली आहे. 02 ऑक्टोबर 2023 रोजी स्वच्छता प्रतिज्ञा घेतल्या नंतर सहभागी श्रमवीरांचा सत्कार करण्यात येईल.
“स्वच्छतेच्या पायावर इतर सर्व सद्गुणांची इमारत उभी राहते” या महात्मा गांधींच्या उक्तीपासून प्रेरणा घेत ही मोहीम उभी राहिली आहे. त्यानुसार, संपूर्ण स्वच्छता आणि आरोग्यपूर्ण वातावरणाच्या मानकांमध्ये सुधारणा करणे, टाकाऊ पदार्थांची योग्य पद्धतीने विल्हेवाट लावणे आणि पुनर्प्रक्रिया केलेल्या उत्पादनांच्या वापरास प्रोत्साहन देण्याचा प्रयत्न केला जाईल. सर्व हवाईदल कर्मचारी, जुन्या फायली आणि कागदपत्रे काढून टाकून कार्यालयीन जागा मोकळी करण्याचे एकत्रित प्रयत्न करतील, तसेच जुने नियम आणि धोरणे सुद्धा बदलतील. यादृष्टीने, भारतीय वायुदलाने ई-ऑफिस, IMMOLS आणि e-MMS सारख्या डिजिटल उपक्रमांचा अवलंब करून या आधीच, उपाययोजना म्हणून कार्यवाही सुरु केली आहे. या मोहिमेसाठी ठरवून दिल्याप्रमाणे सर्वोत्कृष्ट पद्धती, सूत्रबद्ध केल्या जातील आणि भारतीय हवाई दलाच्या सर्व विभागांना कळवल्या जातील, जेणेकरून एकाच वेळी सर्व ठिकाणी ही मोहीम सारख्याच पद्धतीने सुरू राहील.
इलेक्ट्रॉनिक्स आणि माहिती तंत्रज्ञान मंत्रालय
डिजिटल परिवर्तनासाठी जन अंमलबजावणी करण्यासाठी यशस्वी डिजिटल सोल्युशन्स सामायिक करण्याच्या क्षेत्रात भारत आणि आर्मेनिया यांच्यातील सामंजस्य करारावर सहकार्यासाठी स्वाक्षरी करण्यास मंत्रिमंडळाची मंजुरी
नवी दिल्ली, 13 सप्टेंबर 2023
पंतप्रधान नरेंद्र मोदी यांच्या अध्यक्षतेखाली केंद्रीय मंत्रिमंडळाने 12 जून 2023 रोजी भारत सरकारच्या इलेक्ट्रॉनिक्स आणि माहिती तंत्रज्ञान मंत्रालय आणि आर्मेनियाच्या उच्च तंत्रज्ञान उद्योग मंत्रालय यांच्यातील डिजिटल ट्रान्सफॉर्मेशनसाठी जन अंमलबजावणी करण्यासाठी डिजिटल सोल्यूशन्स सामायिक करण्याच्या क्षेत्रात सहकार्यावर सामंजस्य करारावर स्वाक्षरी करण्यास मान्यता दिली.
या सामंजस्य कराराचा हेतू दोन्ही देशांच्या डिजिटल परिवर्तनकारी उपक्रमांच्या अंमलबजावणीत नजीकचे सहकार्य आणि अनुभवांची देवाणघेवाण आणि डिजिटल तंत्रज्ञान-आधारित सोल्यूशन्स  यांना प्रोत्साहन देणे आहे. सामंजस्य करारामध्ये आयटी क्षेत्रात रोजगाराच्या संधी निर्माण करण्यासाठी सुधारित सहकार्याची कल्पना आहे.
हा सामंजस्य करार दोन्ही बाजूंच्या स्वाक्षरी झालेल्या तारखेपासून अंमलात येईल आणि 3 वर्षांच्या कालावधीसाठी लागू राहील.
डिजिटल सार्वजनिक पायाभूत सुविधा  क्षेत्रात जी 2 जी आणि बी 2 बी द्विपक्षीय सहकार्य वाढविले जाईल. या सामंजस्य करारामध्ये विचारात घेतलेल्या उपक्रमांना त्यांच्या प्रशासनाच्या नियमित ऑपरेटिंग वाटपाद्वारे वित्तपुरवठा केला जाईल.
आयसीटी क्षेत्रात द्विपक्षीय आणि बहुपक्षीय सहकार्याला चालना देण्यासाठी एमईआयटीवाय अनेक देश आणि बहुपक्षीय एजन्सींसोबत सहकार्य करीत आहे. या कालावधीत, एमईआयटीवायने आयसीटी डोमेनमध्ये सहकार्य आणि माहितीची देवाणघेवाण वाढविण्यासाठी विविध देशांमधील आपल्या समकक्ष संस्था / एजन्सींबरोबर सामंजस्य करार / सामंजस्य करार / करार केले आहेत. डिजिटल इंडिया, आत्मनिर्भर भारत, मेक इन इंडिया यासारख्या भारत सरकारने देशाला डिजिटली सक्षम समाज आणि नॉलेज इकॉनॉमीमध्ये रूपांतरित करण्यासाठी घेतलेल्या विविध उपक्रमांच्या अनुषंगाने हे पाऊल उचलण्यात आले आहे. या बदलत्या प्रतिमानात परस्पर सहकार्य वाढविण्याच्या उद्देशाने व्यवसायाच्या संधींचा शोध घेणे, सर्वोत्तम पद्धतींची देवाणघेवाण करणे आणि डिजिटल क्षेत्रात गुंतवणूक आकर्षित करण्याची नितांत आवश्यकता आहे.
गेल्या काही वर्षांत भारताने डिजिटल पब्लिक इन्फ्रास्ट्रक्चर  च्या अंमलबजावणीत आपले नेतृत्व दर्शविले आहे आणि कोविड महामारीच्या काळातही जनतेला यशस्वीरित्या सेवा पुरविल्या आहेत. परिणामी, अनेक देशांनी भारताच्या अनुभवातून शिकण्यात आणि भारताच्या अनुभवातून शिकण्यासाठी भारताबरोबर सामंजस्य करार करण्यात स्वारस्य दाखवले आहे.
इंडिया स्टॅक सोल्यूशन्स हे सार्वजनिक सेवांमध्ये प्रवेश आणि वितरण प्रदान करण्यासाठी लोकसंख्येच्या प्रमाणात भारताने विकसित आणि कार्यान्वित केलेले डीपीएल आहेत अर्थपूर्ण कनेक्टिव्हिटी प्रदान करणे, डिजिटल समावेशनास प्रोत्साहन देणे आणि सार्वजनिक सेवांमध्ये निरंतर सबलीकरण करणे हे या कराराचे उद्दीष्ट आहे. हे खुल्या तंत्रज्ञानावर निर्मित, इंटरऑपरेबल आहेत आणि नाविन्यपूर्णतेस चालना देणारे उद्योग आणि सामुदायिक सहभागाचा वापर करण्यासाठी डिझाइन केलेले आहेत. तथापि, डीपीआय तयार करण्यात प्रत्येक देशाच्या अद्वितीय गरजा आणि आव्हाने आहेत, जरी मूलभूत कार्यक्षमता समान आहे, ज्यामुळे जागतिक सहकार्यास अनुमती मिळते.
S.Thakur/P.Malandkar
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 46
शिक्षण मंत्रालय
केंद्रीय शिक्षण राज्यमंत्र्यांनी पुणे येथील डॉ.विश्वनाथ कराड एमआयटी वर्ल्ड पीस विद्यापीठाच्या चौथ्या दीक्षांत समारंभाला केले संबोधित
देशात उत्तम प्रशासन निर्माण करण्यासाठी युवकांनी सत्य, शांती आणि अहिंसेचा मार्ग अनुसरायला हवा :डॉ.राजकुमार रंजन सिंग
पुणे, 08 ऑक्टोबर 2022
केंद्रीय शिक्षण आणि परदेश व्यवहार राज्यमंत्री डॉ. राजकुमार रंजन सिंग यांनी आज सांगितले की,देशाचे भावी नेतृत्व असलेल्या युवा पिढीने आपल्या स्वप्नातील भारताची उभारणी करण्यासाठी सत्य, शांती आणि अहिंसेचा मार्ग अनुसरायला हवा. आपल्या स्वातंत्र्य सैनिकांचा आणि राष्ट्रीय नेत्यांचा संघर्ष तसेच त्यांनी दिलेले योगदान यांचा उल्लेख करून ते म्हणाले की, या सर्वांनी उत्तम प्रशासनासाठी आपल्याला राज्यघटना दिली.
पुणे येथील डॉ.विश्वनाथ कराड एमआयटी वर्ल्ड पीस विद्यापीठाच्या चौथ्या दीक्षांत समारंभात उपस्थितांना संबोधित करताना ते म्हणाले की, आपण इतिहासाच्या अशा टप्प्यावर आहोत की जिथे सर्व पातळ्यांवर अत्यंत जलदगतीने बदल घडून येत आहेत. आपण सर्वांनी नव्या गोष्टी शिकत राहून ज्ञान प्राप्त केले पाहिजे. राष्ट्रीय शैक्षणिक धोरण 2022 हे 21 व्या शतकातील आपले पहिलेच शैक्षणिक धोरण आहे. आपल्याजवळ मजबूत ज्ञानाचा पाया असेल तरच त्यावर सशक्त भारताची उभारणी करता येईल असे त्यांनी सांगितले. ते म्हणाले की, शिक्षण घेणे म्हणजे केवळ पदव्या मिळविणे नव्हे तर शिक्षित असणे म्हणजे चांगला माणूस असणे, ज्ञानी होणे आणि आपल्या समाजातील सामाजिक विषमता कमी करणे होय. आणि यासाठी आपल्याला समाजाच्या एकंदर हितासाठी प्रयत्न करतानाच सहयोगात्मक दृष्टीकोन स्वीकारणे गरजेचे आहे असे केंद्रीय राज्यमंत्री पुढे म्हणाले. आजच्या आधुनिक शिक्षणाला नितीमूल्यांच्या मजबूत पायाची गरज असल्याचं ते पुढे म्हणाले. नवीन शिक्षण धोरण तयार करताना प्राचीन परंपरा आणि आधुनिकतेचा योग्य संयोग साधला गेल्याचे त्यांनी सांगितले. नविनतम तंत्रज्ञानासह संशोधन आणि ई-लर्निंगला या धोरणात महत्त्व दिल्याचे त्यांनी नमूद केले. शिक्षण मंत्रालयातर्फे उच्च शिक्षणात विविध माहिती आणि संवाद उपक्रमांचा समावेश केल्याचे डॉ सिंग यांनी अधोरेखित केले.
राष्ट्रीय शिक्षण धोरणाचे अध्यक्ष डॉक्टर के कस्तुरीरंगन यांच्यासह युनेस्कोचे अध्यक्षपद भूषवणारे आदरणीय प्राध्यापक तसच पुण्याच्या एम ए ई ई आर अर्थात महाराष्ट्र अभियांत्रिकी आणि शैक्षणिक संशोधन अकादमीच्या एम आय टी चे संस्थापक आणि मुख्य आश्रयदाता डॉक्टर विश्वनाथ डी कराड तसच एम ए ई ई आर, एम आय टी विश्व शांती विद्यापीठाचे कार्यकारी अध्यक्ष राहुल कराड आणि इतर मान्यवर यावेळी उपस्थित होते.
अंतराळ दुर्बिणीची उभारणी तसच इतर ग्रहांवरच्या सजीवांचा शोध घेण्यासह भारताच्या येत्या पन्नास वर्षातल्या अंतराळ कार्यक्रमामुळे भविष्यात विद्यार्थ्यांना मुबलक संधी उपलब्ध होणार असल्याचे डॉ कस्तुरीरंगन यांनी सांगितले. हायब्रीड नोकऱ्यामध्ये वाढ होत असून राष्ट्रीय शिक्षण धोरण 2020 नुसार आपली शिक्षण प्रणाली ही 21व्या शतकाच्या गरजांबरोबर जोडली जात असल्याचं ते म्हणाले.
अभियांत्रिकी, तंत्रज्ञान, मुक्तकला, ललित कला, बी एड, माध्यम आणि पत्रकारिता, वाणिज्य, अर्थशास्त्र, विज्ञान, औषधनिर्मिती, शाश्वत अभ्यासक्रम, डिझाईन, सुशासन या क्षेत्रातल्या एकूण 4 हजार ५७६ विद्यार्थ्यांना पदवीदान समारंभात सुवर्ण, रौप्य आणि कांस्य पदकांसह यावेळी पदव्या प्रदान करण्यात आल्या. केवल पद्मावार आणि मिनू कलीता यांना अनुक्रमे संस्थापक अध्यक्ष आणि कार्यकारी अध्यक्ष पुरस्काराने सन्मानित करण्यात आले.
संरक्षण मंत्रालय
ऑपरेशन वर्षा 21 : भारतीय लष्कराने महाराष्ट्रात पूरग्रस्त भागात मदत कार्य अधिक तीव्र केले
पुणे, 24 जुलै 2021
अतिवृष्टी आणि त्यामुळे विविध नद्यांची पातळी वाढल्यामुळे रत्नागिरी, कोल्हापूर, सांगली आणि अन्य जिल्यांमध्ये अनेक भाग पाण्याखाली गेला आहे.
नागरी प्रशासनाच्या विनंतीनुसार सदर्न कमांडने पूरग्रस्त भागांमध्ये स्थानिक प्रशासनास मदत करण्यासाठी मदत आणि बचाव पथके तैनात केली आहेत.
24 जुलै रोजी औंध लष्करी तळ आणि पुण्यातील बॉम्बे इंजिनिअर ग्रुपची एकूण 15 मदत आणि बचाव पथके सांगली, पलूस , बुर्ली आणि चिपळूण मध्ये मदत आणि बचाव कार्यासाठी तैनात करण्यात आली होती. ही पथके परिस्थिती पूर्वपदावर येईपर्यंत पाण्याखाली गेलेल्या भागात अडकलेल्याची सुटका करण्यात नागरी प्रशासनाला मदत करणार आहेत. पूरग्रस्त भागातून 100 हून अधिक लोकांना सुरक्षित स्थळी हलवण्यात आले आहे.
भारतीय लष्कर देखील गावकऱ्यांना टँकरमधून तयार खाद्यपदार्थ आणि पिण्याचे पाणी पुरवत आहे. वैद्यकीय शिबिरे देखील स्थापन केली आहेत ज्यात पूरग्रस्त भागातून बाहेर काढण्यात येणाऱ्या स्थानिकांना आवश्यक ते प्राथमिक उपचार आणि औषधे पुरविण्यासाठी लष्करातील डॉक्टर आणि नर्सिंग सहाय्यकांची वैद्यकीय पथके तैनात करण्यात आली आहेत. लष्कराने दरड कोसळल्यामुळे बंद करण्यात आलेला रत्नागिरी जिल्ह्यातील पोसरे बुद्रुक गावातला मुख्य मार्ग खुला केला आहे.
सध्याच्या परिस्थितीवर लक्ष ठेवण्यासाठी लष्कराने पुणे स्थित मुख्यालय सदर्न कमांड येथे मदत सहाय्यता मोहीम वॉर रूमची स्थापना केली आहे. अतिरिक्त 10 मदत पथके आपत्कालीन स्थितीसाठी सज्ज ठेवण्यात आली आहेत.
M.Iyengar/S.Kane/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 170
पंतप्रधान कार्यालय
पंतप्रधान नरेंद्र मोदी आणि संयुक्त राष्ट्रांचे महासचिव अँटोनियो गुटेरेस यांच्यात दूरध्वनीवरून चर्चा
पंतप्रधान नरेंद्र मोदी यांनी आज संयुक्त राष्ट्रांचे महासचिव  महामहिम अँटोनियो गुटेरेस यांच्याशी दूरध्वनीवरून चर्चा केली.
उभय नेत्यांनी कांगो लोकशाही प्रजासत्ताकमधील  संयुक्त राष्ट्र संघटना स्थैर्य मोहिमेवर नुकत्याच झालेल्या हल्ल्यासंदर्भात ज्यात दोन भारतीय शांती सैनिक शहीद झाले याबाबत चर्चा केली,.
या हल्ल्यातील दोषींचा न्याय करण्यासाठी जलदगतीने तपास सुनिश्चित करण्याचे आवाहन पंतप्रधान नरेंद्र मोदी यांनी संयुक्त राष्ट्रांच्या सुरक्षा जनरलला
केले. आतापर्यंत 2,50,000 हून अधिक भारतीय शांतीरसैनिकांनी संयुक्त राष्ट्र शांतता मोहिमेअंतर्गत सेवा बजावली आहे . 177 भारतीय शांतीसैनिकांनी संयुक्त राष्ट्रांच्या शांतता मोहिमांमध्ये सेवा देताना सर्वोच्च बलिदान दिले आहे, जे कोणत्याही देशाच्या सैन्याने दिलेल्या योगदानापेक्षा सर्वाधिक आहे असे सांगत त्यांनी संयुक्त राष्ट्रांच्या शांतता मोहिमांमध्ये भारताची कायम असलेली वचनबद्धता अधोरेखित केली.
शहीद झालेल्या दोन भारतीय सीमा सुरक्षा दलाच्या जवानांच्या कुटुंबियांप्रति तसेच सरकार आणि भारतातील जनतेप्रति संयुक्त राष्ट्रांच्या महासचिवांनी
शोकसंवेदना व्यक्त केल्या. त्यांनी एमओएनयूएससीओ वरील हल्ल्याचा स्पष्टपणे पुन्हा एकदा निषेध केला आणि जलद तपास करण्यासाठी शक्य ती सर्व कार्यवाही करण्याचे आश्वासन दिले.
पंतप्रधान नरेंद्र मोदी यांनी कांगो लोकशाही प्रजासत्ताकमध्ये शांतता आणि स्थैर्यासाठी भारताचा अढळ पाठिंबा अधोरेखित केला. सुमारे 2040 भारतीय सैनिक सध्या एमओएनयूएससीओ येथे तैनात आहेत.
गृह मंत्रालय
विशाखापट्टणम वायुगळती दुर्घटनेचा पंतप्रधानांनी घेतला आढावा
परिस्थिती हाताळण्यासाठी प्रत्यक्ष क्षेत्रावर सर्वतोपरी प्रयत्न सुरू
नवी दिल्ली, 7 मे 2020
विशाखापट्टणम वायुगळती दुर्घटनेच्या पार्श्वभूमीवर केल्या जात असलेल्या उपाययोजनांचा आढावा घेण्यासाठी पंतप्रधान श्री.नरेंद्र मोदी यांनी आज सकाळी एका उच्चस्तरीय बैठक घेतली. बाधितांच्या सुरक्षेसाठी तसेच या दुर्घटनाग्रस्त जागेच्या संरक्षणासाठी होत असलेल्या उपायांवर त्यांनी सविस्तर चर्चा केली. पंतप्रधानांच्या अध्यक्षतेखाली झालेल्या या बैठकीस संरक्षणमंत्री श्री.राजनाथ सिंग, गृहमंत्री श्री.अमित शहा, गृहराज्यमंत्री श्री.नित्यानंद राय आणि श्री.जी.किशन रेड्डी यांच्यासह वरिष्ठ अधिकारी उपस्थित होते.
आज सकाळी या दुर्घटनेची माहिती मिळताच पंतप्रधानांनी आणि गृहमंत्र्यांनी आंध्रप्रदेशच्या मुख्यमंत्र्यांशी संवाद साधून, परिस्थितीवर तोडगा काढण्यासाठी आवश्यक ती सर्व मदत व सहकार्य केंद्र सरकारकडून दिले जाईल अशी ग्वाही दिली. सद्यस्थितीवर त्यांचे सातत्याने व बारकाईने लक्ष आहे.
या बैठकीनंतर लगेचच प्रत्यक्ष त्या जागेवरील परिस्थितीचे व्यवथापन करण्यासाठी पाठबळ पुरविण्याच्या दृष्टीने नेमकी कोणती पावले उचलावीत, याचा आराखडा तयार करण्यासाठी, कॅबिनेट सचिवांनी एक तपशीलवार आढावा बैठक घेतली. या बैठकीत गृहमंत्रालय, पर्यावरण, वन व हवामानबदल मंत्रालय, रसायने व पेट्रोरसायने मंत्रालय, औषध मंत्रालय, माहिती व प्रसारण मंत्रालय या मंत्रालयाचे सचिव, NDMA अर्थात राष्ट्रीय आपत्ती व्यवस्थापन प्राधिकरणाचे सदस्य, NDRF अर्थात राष्ट्रीय आपत्ती उपाय दलाचे महासंचालक, आरोग्यसेवा विभागाचे महासंचालक, AIIMS चे महासंचालक आणि वैद्यक क्षेत्रातील तज्ज्ञ यांचा सहभाग होता.
NDRF ची पुण्यातील CBRN म्हणजेच रासायनिक, जैविक किरणोत्सर्गविषयक आणि आण्विक प्रकारणांसंबंधीची तुकडी आणि नागपूरच्या NEERI म्हणजेच राष्ट्रीय पर्यावरण अभियांत्रिकी संशोधन संस्थेच्या तज्ज्ञांचे पथक त्वरित विशाखापट्टणम येथे जाऊन राज्य सरकारला मदत करण्यास सुरुवात करेल, असे यावेळी निश्चित करण्यात आले. या दुर्घटनेमुळे प्रत्यक्ष ठिकाणी उत्पन्न झालेली स्थिती हाताळण्याबरोबरच, या प्रकारामुळे नजीकच्या काळात व भविष्यात होणारे आरोग्यविषयक दुष्परिणाम लक्षात घेऊन त्यांवर उपाय करण्यासाठी या पथकांची राज्य सरकारला मदत होणार आहे.
विशाखापट्टणम जिल्ह्यात गोपाळपट्टणम मंडलामध्ये आर.आर.वेंकटपुरम गावातील एका रसायन कारखान्यात आज पहाटे तीन वाजताच्या सुमारास स्टिरीन वायूगळतीचा प्रकार घडला. यामुळे भोवतालची नरावा, बीसी कॉलनी, बापूजीनगर, कंपालापालेम, आणि कृष्णानगर ही गावे बाधित झाली. स्टिरीन हा विषारी वायू असून, यामुळे त्वचा व डोळ्यांना खाज सुटणे, श्वसनास त्रास, आणि अन्य आरोग्यविषयक समस्या उद्भवू शकतात.
विशाखापट्टणममधील NDRF चे पथक व CBRN ची तुकडी, राज्य सरकारच्या व स्थानिक प्रशासनाच्या मदतीसाठी ताबडतोब घटनास्थळी रुजू झाले. घटनास्थळाजवळ राहणाऱ्या लोकांना NDRF च्या पथकाने लगेचच तेथून हलवून सुरक्षित स्थळी नेले. विशेष CBRN तुकडी पुण्याहून व NEERI च्या तज्ज्ञांचे पथक नागपूरहून विशाखापट्टणमकडे रवाना झाले आहे. त्याशिवाय, आरोग्यसेवा महासंचालक तेथील आरोग्यसेवकांना वैद्यकीय सल्ला देणार आहेत.
गळती झालेल्या संयुगाचे गुणधर्म, त्याचा परिणाम, बाधितांमधील सर्वसामान्य लक्षणे, प्रथमोपचार, प्रतिबंधात्मक काळजी, या घटनेसंबंधाने करण्याच्या व टाळण्याच्या गोष्टी- ही सर्व माहिती येथे मिळू शकेल.G.Chippalkatti/J.Waishampayan/D.Rane
सोशल मिडियावर आम्हाला फॉलो करा@PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 166
आरोग्य आणि कुटुंब कल्याण मंत्रालय
भारतातील कोविड लसीकरण मोहिमेअंतर्गत एकूण 177.17 कोटी लसमात्रांचा टप्पा पार
गेल्या 24 तासात 28.29 लाखापेक्षा अधिक कोविड मात्रा देण्यात आल्या
सध्या देशात रुग्ण बरे होण्याचा दर 98.52%
गेल्या 24 तासात देशभरात 11,499 नवे कोविड रुग्ण आढळले
सध्या देशातील एकूण उपचाराधीन रुग्णांची संख्या 1,21,881
साप्ताहिक पॉझिटिव्हीटी दर सध्या 1.36%
देशात गेल्या 24 तासात कोविड प्रतिबंधात्मक लसींच्या एकूण 28.29 लाखांपेक्षा अधिक मात्रा  देण्यात आल्या, त्यामुळे आतापर्यंत लसींच्या मात्रा घेणाऱ्यांची एकूण संख्या 177.17 कोटींच्या वर  पोहोचली असल्याचे आज सकाळी सात वाजेपर्यंतच्या प्राथमिक अहवालात म्हटले आहे.
एकूण 2,02,74,848 सत्राद्वारे ह्या मात्रा देण्यात आल्या. सकाळी सात वाजेपर्यंतच्या अहवालानुसार, लसीकरणाच्या गटनिहाय वर्गवारीनुसार ताजी आकडेवारी खालीलप्रमाणे :
|
|
Cumulative Vaccine Dose Coverage
|
|
HCWs
|
|
1st Dose
|
|
1,04,01,394
|
|
2nd Dose
|
|
99,64,600
|
|
Precaution Dose
|
|
41,53,359
|
|
FLWs
|
|
1st Dose
|
|
1,84,09,185
|
|
2nd Dose
|
|
1,74,37,383
|
|
Precaution Dose
|
|
61,69,355
|
|
Age Group 15-18 years
|
|
1st Dose
|
|
5,46,26,590
|
|
2nd Dose
|
|
2,66,21,387
|
|
Age Group 18-44 years
|
|
1st Dose
|
|
55,15,18,506
|
|
2nd Dose
|
|
44,25,41,964
|
|
Age Group 45-59 years
|
|
1st Dose
|
|
20,22,28,106
|
|
2nd Dose
|
|
17,97,88,657
|
|
Over 60 years
|
|
1st Dose
|
|
12,63,72,223
|
|
2nd Dose
|
|
11,19,95,124
|
|
Precaution Dose
|
|
95,40,546
|
|
Precaution Dose
|
|
1,98,63,260
|
|
Total
|
|
1,77,17,68,379
गेल्या 24 तासात, 23,598 रुग्ण बरे झाले आहेत, त्यामुळे महामारीच्या सुरुवातीपासून बरे झालेल्या एकूण रुग्णांची संख्या आता 4,22,70,482 इतकी झाली आहे. परिणामी, रुग्ण बरे होण्याचा दर 98.52% इतका झाला आहे.
गेल्या 24 तासात देशभरात 11,499 नवे रुग्ण आढळले आहेत.
सध्या देशात कोविडच्या उपचाराधीन रुग्णांची संख्या 1,21,881 इतकी आहे. देशातील एकूण पॉझिटिव्ह रुग्णसंख्येच्या तुलनेत उपचाराधीन रुग्णांचे प्रमाण 0.28% इतके आहे.
देशभरात कोविड चाचण्या करण्याची क्षमता वाढवण्यात आली आहे. गेल्या 24 तासात, एकूण 11,36,133 जणांच्या चाचण्या करण्यात आल्या होत्या. भारतात आतापर्यंत 76.57 कोटींपेक्षा अधिक  चाचण्या करण्यात आल्या आहेत.
देशात चाचण्यांची क्षमता वाढवण्यात आली असून, सध्या देशात कोविडचा साप्ताहिक पॉझिटीव्हीटी दर 1.36% इतका तर दैनंदिन पॉझिटिव्हीटी दर 1.01% इतका आहे.
पंतप्रधान कार्यालय
इटलीमध्ये झालेल्या सार्वत्रिक निवडणुकीत फ्रेटेली डी इटालिया पक्षाच्या विजयाबद्दल पक्षाच्या जॉर्जिया मेलोनी यांचे पंतप्रधान मोदींकडून अभिनंदन
इटलीमध्ये झालेल्या सार्वत्रिक निवडणुकीत फ्रेटेली डी इटालिया पक्षाच्या विजयाबद्दल, पक्षाच्या जॉर्जिया मेलोनी यांचे पंतप्रधान नरेंद्र मोदी यांनी अभिनंदन केले आहे
पंतप्रधानांनी ट्विट केले आहे की,
"इटलीमध्ये झालेल्या सार्वत्रिक निवडणुकीत आपल्या पक्षाला विजय मिळवून दिल्याबद्दल @FratellidItalia यांचे अभिनंदन. दोन्ही देशांमधील संबंध मजबूत करण्यासाठी आम्ही एकत्र काम करण्यास उत्सुक आहोत."
संरक्षण मंत्रालय
वेस्टर्न फ्लीटने जिंकली 2022ची WNC नौकानयन स्पर्धा
मुंबई, 7 ऑक्टोबर 2022
2022 ची पश्चिम नौदल कमांड  नौकानयन स्पर्धा, 01 ते 06 ऑक्टोबर 22 दरम्यान कुलाबा, मुंबई येथील इंडियन नेव्ही वॉटरमॅनशिप ट्रेनिंग सेंटर  येथे आयोजित करण्यात आली होती. यात आयएलसीए 6 , आयएलसीए 7 , बीआयसी नोव्हा आणि लेझर बाहिया या बोटींच्या चार प्रकारांमध्ये स्पर्धा होती.
महाराष्ट्र नौदल क्षेत्र, मुंबई क्षेत्र, COMCOS , वेस्टर्न फ्लीट, कर्नाटक नौदल क्षेत्र आणि गोवा नौदल क्षेत्र या संघांनी सनक रॉक लाइट हाऊसशी 5-13 नॉट्सच्या वाऱ्याला तोंड दिले आणि प्रतिष्ठेचा WNC नौकानयन स्पर्धा चषक जिंकला.
स्पर्धेत आयएलसीए 6, आयएलसीए 7, बीआयसी नोव्हा वर्गातील सहा शर्यतींची मालिका आणि लेझर बाहिया मधील एकल राऊंड रॉबिन मालिकेमध्ये टीम आणि मॅच रेसिंगमधील दहा शर्यतींचा समावेश होता. आयएलसीए 6, आयएलसीए 7, बीआयसी नोव्हामधील स्पर्धेत वैयक्तिक बोट हाताळणी कौशल्ये अधोरेखित केली गेली होती, तर सांघिक आणि सामना स्पर्धेत कॉम्रेडशिप, रणनीतिक कौशल्य, क्रीडा आक्रमकता आणि उत्कृष्ट सांघिक कार्याचे प्रदर्शन केले.
वेस्टर्न फ्लीटने सांघिक स्पर्धा जिंकली आणि त्यानंतर गोवा नेव्हल एरिया आणि कॉमकॉस  यांच्या पंक्तीत स्थान मिळविले. INWTC  येथे 06 ऑक्टोबर 22 रोजी आयोजित समारोप समारंभात पश्चिम नौदल कमांड मुख्यालय मधील कमोडोर आशुतोष रिधोरकर यांनी विजेत्यांना पदके प्रदान केली.PIB Mumbai | S.Patil/G.Deoda/D.Rane
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 113
पंतप्रधान कार्यालय
आशियाई क्रीडा स्पर्धेत पुरुषांच्या भालाफेकीत सलग दुसऱ्या सुवर्णपदकाची कमाई केल्याबद्दल पंतप्रधान नरेंद्र मोदी यांनी केले नीरज चोप्रा याचे अभिनंदन
नवी दिल्ली, 4 ऑक्टोबर 2023
हँगझोऊ येथे आशियाई क्रीडा स्पर्धेत पुरुषांच्या भालाफेकीत सलग दुसऱ्या सुवर्णपदकाची कमाई केल्याबद्दल पंतप्रधान नरेंद्र मोदी यांनी नीरज चोप्रा याचे अभिनंदन केले आहे.
पंतप्रधानांनी X वर प्रसिद्ध केलेल्या संदेशात म्हटलं आहे:
“आशियाई क्रीडा स्पर्धेत भालाफेकमध्ये नीरज चोप्राचे हे सलग दुसरे सुवर्णपदक आहे. या ऐतिहासिक कामगिरीबद्दल त्याचे अभिनंदन. हा नेत्रदीपक विजय त्याचे समर्पण आणि अनेक वर्षांच्या प्रशिक्षणाची फलनिष्पत्ती आहे. यशाची नवीन शिखरे सर करत राहण्यासाठी त्याला शुभेच्छा.”
Jaydevi PS/P.Jambhekar/P.Malandkar
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(
ग्राहक व्यवहार, अन्न आणि सार्वजनिक पुरवठा मंत्रालय
केंद्र सरकारकडून ऑगस्ट 2023 महिन्यासाठी देशांतर्गत कोट्यात 2 लाख मेट्रिक टन अतिरिक्त साखरेचे नियतवाटप
नवी दिल्ली, 22 ऑगस्ट 2023
ओणम, रक्षाबंधन आणि कृष्ण जन्माष्टमी या आगामी सणासुदीच्या काळात साखरेची वाढती मागणी लक्षात घेऊन, ऑगस्ट 2023 या महिन्यासाठी 2 लाख मेट्रिक टन  अतिरिक्त कोट्याचे नियतवाटप करण्यात येत आहे.देशांतर्गत बाजारपेठेत उपलब्ध होणारी अतिरिक्त साखर देशभरात वाजवी किमती सुनिश्चित करेल.
गेल्या वर्षभरात आंतरराष्ट्रीय स्तरावर साखरेच्या किमतीत 25% वाढ होऊनही, देशातील साखरेची सरासरी किरकोळ किंमत प्रति किलो 43.30 रुपये इतकी राहिली असून ती याच मर्यादेत राहण्याची शक्यता आहे.गेल्या 10 वर्षात देशात साखरेच्या किमतीत 2% पेक्षा कमी वार्षिक महागाई दर राहिला आहे.
चालू साखर हंगामात  2022-23 मध्ये, इथेनॉल उत्पादनासाठी सुमारे 43 एलएमटी साखर वळवल्यानंतर भारतात 330 एलएमटी साखरेचे उत्पादन होण्याचा अंदाज आहे. साखरेचा देशांतर्गत खप सुमारे 275 एलएमटी राहण्याचा अंदाज आहे.
सद्यस्थितीत , चालू साखर हंगाम 2022-23 च्या उर्वरित महिन्यांसाठी देशांतर्गत मागणी पूर्ण करण्यासाठी भारताकडे पुरेसा साखरेचा साठा आहे आणि या हंगामाच्या अखेरपर्यंत म्हणजे 30.09.2023 पर्यंत 60 एलएमटी  इष्टतम शेष माल उपलब्ध असेल.
साखरेच्या किमतीतील अलीकडील वाढ लवकरच योग्य स्तरावर येईल. पुढील हंगामापूर्वी जुलै-सप्टेंबर दरम्यान दरवर्षी किमती वाढतात आणि नंतर ऊस गाळप सुरू झाल्यावर कमी होतात. त्यामुळे साखरेची दरवाढ अत्यंत नाममात्र आणि अल्प कालावधीसाठी आहे.
N.Chitale/ S.Kakade/P.Malandkar
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 102
पंतप्रधान कार्यालय
पंतप्रधान नरेंद्र मोदी येत्या 14 आणि 15 जुलै रोजी पूर्व उत्तरप्रदेशचा दौरा करणार
नवी दिल्ली, 13 जुलै 2018
पंतप्रधान नरेंद्र मोदी उद्या आणि परवा पूर्व उत्तरप्रदेशातील वाराणसी, आझमगढ आणि मिर्जापूरचा दौरा करणार आहेत.
आझमगढ येथे उद्या पंतप्रधानाच्या हस्ते 340 किलोमीटर लांबीच्या पूर्वांचल द्रुतगतीमार्गाचे भूमिपूजन होईल. या मार्गामुळे उत्तरप्रदेशातील अनेक महत्वाची आणि ऐतिहासिक शहरे एकमेकांशी जोडली जातील. यात बाराबंकी, अमेठी, सुलतानपूर, फैजाबाद, आंबेडकर नगर, आझमगढ, मऊ आणि गाझीपूर अशी शहरे राजधानी लखनऊला जोडली जातील. हा द्रुतगतीमार्ग पूर्ण झाल्यावर नोएडापासून ते गाझीपूरपर्यंत अनेक छोटी-मोठी गावे दिल्लीशी जोडली जातील.
वाराणसी येथे पंतप्रधानांच्या हस्ते 900 कोटी रुपयांच्या महत्वाच्या प्रकल्पांचे भूमीपूजन आणि लोकार्पण होईल. या प्रकल्पांमध्ये वाराणसी गॅस वितरण प्रकल्प आणि वाराणसी-बलीया ईएमयू ट्रेनचा समावेश आहे तर पंचकोशी परिक्रमामार्गासह स्मार्ट सिटी आणि नमामी गंगा अभियानाअंतर्गत अनेक प्रकल्पांचे भूमीपूजन त्यांच्या हस्ते होईल. वाराणसी इथल्या आंतरराष्ट्रीय संमेलन केंद्राचे भूमीपूजनही पंतप्रधान करतील.
एका वेगळ्या समारंभात पंतप्रधानांच्या उपस्थितीत उत्तरप्रदेशचे मुख्यमंत्री योगी आदित्यनाथ यांच्या हस्ते “मेरी काशी” या पुस्तकाचे प्रकाशनही होईल. 15 जुलैला पंतप्रधान मिरजापूर येथे जातील. तिथे बनसागर कालवा प्रकल्पाचे ते लोकार्पण करतील. या प्रकल्पामुळे मिर्झापूर आणि अलाहाबाद जिल्ह्यातल्या शेतकऱ्यांना सिंचनाची सोय उपलब्ध होईल.
याच कार्यक्रमात पंतप्रधान मिर्झापूर वैद्यकीय महाविद्यालयाचे भूमीपूजन करतील आणि 108 जन औषधी केंद्राचे उद्घाटनही करतील. मिर्झापूर आणि वाराणसी दरम्यान वाहतूकीची सुविधा देणाऱ्या गंगा नदीवरील एका पुलाचेही पंतप्रधानांच्या हस्ते लोकार्पण होईल. चुनारच्या बालुघाट येथे हा पूल बांधण्यात आला आहे.
B.Gokhale/ R.Aghor/P.Malandkar
(Visitor Counter : 91